b'\n_START_ARTICLE_\nMetal Gear Solid 2: Sons of Liberty\n_START_SECTION_\nAp\xc5\xbevalga\n_START_PARAGRAPH_\nMetal Gear 2: Sons of Liberty yra ketvirtasis kompiuterini\xc5\xb3 \xc5\xbeaidim\xc5\xb3 k\xc5\xabr\xc4\x97jo ir dizainerio Hideo Kojima k\xc5\xabrinys. \xc5\xa0iame \xc5\xbeaidime i\xc5\xa1liko savoti\xc5\xa1kas Metal Gear serijos pirmtak\xc5\xb3 Stealth / Action \xc5\xbeanras, stilius ir tikslas. \xc5\xbdaid\xc4\x97jas v\xc4\x97l privalo valdyti slapt\xc4\x85j\xc4\xaf agent\xc4\x85, kurio u\xc5\xbeduotis nepasteb\xc4\x97tam atvykti \xc4\xaf svarbias \xc5\xbeaidimo vietas, rasti ten savo pagrindinius prie\xc5\xa1us ir juos nugal\xc4\x97ti kovos eigoje. Taip pat \xc5\xbeaidime liko senosios galimyb\xc4\x97s ropoti, smaugti prie\xc5\xa1us, mu\xc5\xa1tis ir s\xc4\x97linti, nepaisant to, dabar visus ginklus galima naudoti pirmojo asmens re\xc5\xbeimu ir sl\xc4\x97ptis spintel\xc4\x97se. Dar \xc5\xbeaidimo \xc5\xbeaid\xc4\x97jas savo inventoriuje turi naujus ginklus ir daiktus. Metal Gear 2: Sons of Liberty \xc5\xbeaidimo metu dalyvauja daug nauj\xc5\xb3 veik\xc4\x97j\xc5\xb3, kurie yra tiesiogiai susij\xc4\x99 su paslaptingu 2 dali\xc5\xb3 siu\xc5\xbeetu. \xc5\xa0is \xc5\xbeaidimas buvo gerai \xc4\xafvertintas tarp kritik\xc5\xb3 ir pirk\xc4\x97j\xc5\xb3, v\xc4\x97liau Konami kompanija suk\xc5\xabr\xc4\x97 net 4 skirtingus \xc5\xbeaidimo muzikini\xc5\xb3 k\xc5\xabrini\xc5\xb3 rinkinius ir vien\xc4\x85 papildym\xc4\x85 (Metal Gear Solid 2: Substance). Taigi Metal Gear 2: Sons of Liberty yra dar vienas publikos \xc4\xafvertintas Metal Gear serijos \xc5\xbeaidimas.\n_START_SECTION_\nSubstance\n_START_PARAGRAPH_\nMetal Gear Solid 2: Substance\xc2\xa0\xe2\x80\x93 vienintelis papildymas, skirtas Metal Gear 2: Sons of Liberty. Papildymas prie \xc5\xbeaidimo prideda 300 valdym\xc4\x85 pamokan\xc4\x8di\xc5\xb3 ir 200 \xc4\xafvairi\xc5\xb3 u\xc5\xbeduo\xc4\x8di\xc5\xb3, kuri\xc5\xb3 metu \xc5\xbeaidimo \xc5\xbeaid\xc4\x97jas gali pasirinkti \xc5\xbeaisti savo m\xc4\x97gstam\xc4\x85 pagrindin\xc4\xaf veik\xc4\x97j\xc4\x85 (Solid Snake arba Raiden) ir aprang\xc4\x85 jam. PlayStation 2 versijai dar prid\xc4\x97tas mini-\xc5\xbeaidimas, kuris \xc5\xbeaid\xc4\x97j\xc4\x85 ver\xc4\x8dia rinkti tam tikrus daiktus visame \xc5\xbeaidimo pasaulyje.\n_START_SECTION_\nPirmoji dalis\n_START_PARAGRAPH_\nVeiksmas vyksta 2007\xc2\xa0m., Niujorke. Agentas Solid Snake su savo draugu Otacon su\xc5\xbeino, kad naujas sukurtas atominis ginklas Metal Gear RAY yra laive Discovery. Solid Snake atvyksta \xc4\xaf laiv\xc4\x85 ir pamato, kad j\xc4\xaf u\xc5\xbepuol\xc4\x97 rus\xc5\xb3 teroristai, kuri\xc5\xb3 vadas vyras vardu Sergejus Gurlukovi\xc4\x8dius. Saugiai patek\xc4\x99s \xc4\xaf laivo vairin\xc4\x99, slaptasis agentas sutinka Gurlukovi\xc4\x8diaus dukr\xc4\x85 Olg\xc4\x85 ir tada j\xc4\x85 nugali kovoje. V\xc4\x97liau Snake randa Metal Gear RAY, ta\xc4\x8diau jo nesunaikina, nes atvyksta kitas teroristas Revolver Ocelot ir nu\xc5\xbeud\xc4\x99s Sergej\xc5\xb3 Gurlukovi\xc4\x8di\xc5\xb3, paskandina laiv\xc4\x85 atominiu ginklu\xe2\x80\xa6\n_START_SECTION_\nAntroji dalis\n_START_PARAGRAPH_\nVeiksmas vyksta jau 2009\xc2\xa0m., Niujorke. Naujas slaptasis agentas Raiden su\xc5\xbeino, kad terorist\xc5\xb3 pagrobtas JAV prezidentas ir kad jis yra Big Shell baz\xc4\x97je. Atvyk\xc4\x99s \xc4\xaf baz\xc4\x99, jis pamato, kad ji pilna veikian\xc4\x8di\xc5\xb3 sprogmen\xc5\xb3, kurie gali greitai sprogti ir sunaikinti vis\xc4\x85 pastat\xc4\x85. Tada Raiden susitinka naujus savo s\xc4\x85jungininkus (leitenant\xc4\x85 Iroquois Pliskin (Solid Snake) ir sprogmen\xc5\xb3 specialist\xc4\x85 Peter Stillman) ir kartu su jais pradeda i\xc5\xa1minuoti pasl\xc4\x97ptus sprogmenis. V\xc4\x97liau Stillman\xc4\x85 nu\xc5\xbeudo teroristas Fatman ir agentas atker\xc5\xa1ija u\xc5\xbe j\xc4\xaf. Dar v\xc4\x97liau Raiden randa prezindent\xc4\x85, kur\xc4\xaf greitai nu\xc5\xbeudo Revolver Ocelot. Taip pat naujasis agentas su\xc5\xbeino, kad Metal Gear Ray yra po Big Shell baze ir keliauja tenai su Solid Snake. Rad\xc4\x99 ginkl\xc4\x85, Raiden kaunasi su pagrindiniu teroristu Solidus, o Snake u\xc5\xbe\xc5\xa1oka ant i\xc5\xa1skrendan\xc4\x8dio RAY stogo, kur\xc4\xaf valdo Revolver Ocelot. Solidus pradeda b\xc4\x97gti su po vandeniu esan\xc4\x8diu l\xc4\x97ktuvu ir nusileid\xc5\xbeia ant D\xc5\xbeord\xc5\xbeo Va\xc5\xa1ingtono memorialo stogo. Ten Solidus v\xc4\x97l susitinka savo s\xc5\xabn\xc5\xb3 Raiden ir pralaimi jam lygiavert\xc4\x97je kovoje. Po kovos pas nauj\xc4\x85j\xc4\xaf agent\xc4\x85 Raiden atvyksta Solid Snake ir jie kartu i\xc5\xa1keliauja savo keliais\xe2\x80\xa6'